**Markus Jokinen** (s. 13. syyskuuta 1988 Kuorevesi) on suomalainen jääkiekkoilija, joka pelaa II-divisioonaa KOOVEE:n kakkosjoukkueessa. Hän on pelipaikaltaan vasen laitahyökkääjä. Jokinen on pelannut urallaan aiemmin SM-liigaa Tampereen Ilveksessä, JYPissä ja KooKoossa yhteensä 182 runkosarjaottelua tehopistein 18+24=42 ja kolme playoff-ottelua tehden yhden maalin. Suurimman osan urastaan hän on viettänyt kuitenkin alemmissa sarjoissa. Kaudella 2017–2018 Jokinen toimi KeuPa HT:n Mestis-joukkueen kapteenina ja johdatti joukkueensa Mestiksen-mestaruuteen. Hänet palkittiin sarjan parhaana hyökkääjänä Mika Helkearo -palkinnolla. Jokinen on voittanut myös kaksi kertaa pistepörssin sarjatasoa alempana Suomi-sarjassa. Jokinen on yleisesti tunnettu pelityyliltään työteliäänä kahden suunnan hyökkääjänä, joka on tehnyt varsinkin alemmilla sarjatasoilla myös hyvin pisteitä.

Ura
---

Jokinen aloitti jääkiekkoilun 6-vuotiaana Kuoreveden Pallossa. Hän pelasi juniorina sittemmin Längelmäen Urheilijoissa, josta Jokinen siirtyi varsinaiseen kasvattajaseuraansa Jämsän Kiekko-Susiin. Hän debytoi seuran miesten II-divisioonajoukkueessa kaudella 2006–2007. Kaudella 2007–2008 Jokinen oli Kiekko-Susien paras pistemies, maalintekijä ja syöttäjä tehoilla 25+31=56. Kaudeksi 2008–2009 hän siirtyi KOOVEE:hen, jossa Jokinen pelasi valtaosan kaudestaan Suomi-sarjaa. Hän pelasi osan kaudestaan myös seuran A-nuorissa, jossa Jokinen voitti A-nuorten I-divisioonan mestaruuden. KOOVEE eteni A-nuorten SM-liigan karsintoihin saakka, mutta joukkue jäi kuitenkin ilman sarjanousua. Kaudella 2009–2010 Jokinen voitti koko Suomi-sarjan pistepörssin tehoilla 29+30=59. Hän voitti kauden päätteeksi pronssia.

Kesäkuussa 2010 Jokinen siirtyi try-outille Mestis-joukkue Lempäälän Kisaan. Elokuussa hän sai kaksivuotisen jatkosopimuksen. Jokisen Mestiksen tulokaskausi 2010–2011 toi 32 runkosarja- ja kolmessa playoff-ottelussa tehot 2+9=11. Hän pelasi kauden aikana myös 12 ottelua lainalla sarjatasoa alempana KOOVEE:ssä. Helmikuussa 2011 Jokisen sopimusta jatkettiin vuodella kevääseen 2013 saakka. Kaudella 2011–2012 LeKi ajautui Mestiksen karsintasarjaan, jonka maalipörssin voiton Jokinen jakoi kuudella osumallaan joukkuetoverinsa Tomi Peltosen kanssa. LeKi onnistui säilyttämään sarjapaikkansa.

Kauden 2012–2013 kynnyksellä Jokinen jätti LeKin ja palasi pelaamaan KOOVEE:n Suomi-sarjajoukkueeseen. Hän voitti tehoilla 30+25=55 joukkueen sisäisen maalipörssin ja jakoi sisäisen pistepörssin voiton Janne Anttilan kanssa. Kaudella 2013–2014 Jokinen voitti tehoilla 37+35=72 koko Suomi-sarjan maalipörssin ja jakoi pistepörssin voiton Ketterän Arttu Reposen kanssa. Jokinen vei kuitenkin myös pistepörssivoiton suuremman maalimääränsä ansiosta. Hän pelasi kauden aikana myös yhden Mestis-ottelun lainalla LeKissä marraskuussa 2013. Jokinen palasi joukkueeseen try-outin kautta kaudeksi 2014–2015. Hän voitti LeKin sisäisen piste- ja maalipörssin tehoilla 15+20=35.

Toukokuussa 2015 Jokinen siirtyi try-outille Tampereen Ilveksen SM-liigajoukkueeseen. Hän sai kesäkuussa 1+1-vuotisen jatkosopimuksen kaudeksi 2015–2016. Jokinen teki liigadebyyttinsä lopulta kahta päivää ennen 27-vuotissyntymäpäiväänsä kauden avauskierroksella 11. syyskuuta 2015 paikallisvastustaja Tapparaa vastaan. Hänet merkittiin Ilveksen kolmosketjun oikeaan laitaan Markku Flinckin ja Matias Soinnun viereen. Jokinen sai ottelussa jääaikaa 13.52 minuuttia. Hän teki liigauransa avausmaalin seuraavassa ottelussa 12. syyskuuta 2015 Ilveksen varsinaisessa kotiavauksessa Vaasan Sportia vastaan. Marraskuussa seura käytti Jokisen sopimuksessa olleen option ja teki vuoden mittaisen jatkosopimuksen hänen kanssaan. Kaikkiaan Jokisen ensimmäinen SM-liigakausi toi 45 runkosarjaottelussa tehot 6+5=11. Kausi 2016–2017 hänellä päättyi helmikuussa 2017 tulleeseen polvivammaan.

Kaudeksi 2017–2018 Jokinen siirtyi vuoden mittaisella sopimuksella Mestis-joukkue KeuPa HT:hen. Lokakuussa 2017 seura lainasi hänet toistaiseksi voimassa olevalla sopimuksella KeuPan yhteistyöjoukkueeseen, SM-liigajoukkue JYPiin. Jokinen pelasi siellä kolme ottelua ja hän palasi KeuPaan. Jokinen oli joukkueen paras pistemies ja maalintekijä tehoilla 29+22=51, joilla hän sijoittui koko Mestiksen maalipörssissä toiseksi edellään vain Ketterän Joona Jääskeläinen sekä pistepörssissä neljänneksi. Jokinen jakoi myös sarjan alivoimamaalipörssin voiton Jokipoikien Tuukka Rajamäen kanssa neljällä osumallaan. Hän voitti myös koko Mestiksen pudotuspelien piste- ja maalipörssin tehoilla 12+6=18. Jokinen nousi Waltteri Lehtosen loukkaannuttua KeuPan kapteeniksi tammikuussa 2018. Hän jatkoi Lehtosen kuntoutumisesta huolimatta tehtävässä kauden loppuun ja johdatti joukkueen Mestiksen mestaruuteen. Jokinen palkittiin pudotuspelien arvokkaimpana pelaajana Håkan Hjerpe -palkinnolla. Hänet palkittiin myös pelaajien äänestämänä Mestiksen kauden parhaana pelaajana Kultaisella kiekolla. Jokinen palkittiin myös parhaana hyökkääjänä Mika Helkearo -palkinnolla ja hänet valittiin ensimmäiseen tähdistökentälliseen.

Jokinen palasi kaudeksi 2018–2019 vuoden mittaisella sopimuksella JYPiin. 9. syyskuuta 2018 pelatussa Mestarien liigan ottelussa HC Banská Bystrican Benjamin Marshall taklasi häntä suoraan päähän, minkä seurauksena Jokinen sai aivotärähdyksen ja oli sivussa syyskuun loppuun. Marshall sai teostaan kymmenen minuutin käytösrangaistuksen ja hänet asetettiin kolmen ottelun mittaiseen pelikieltoon. Kaudeksi 2019–2020 Jokinen siirtyi vuoden mittaisella sopimuksella KooKoohon. Joukkueen apuvalmentajana toimii hänelle KeuPa HT:stä tuttu Mikko Heiskanen. Jokinen teki SM-liigan yhden kauden piste-ennätyksensä tehoilla 4+8=12.

Syyskuussa 2020 Jokinen palasi KOOVEE:hen ja siirtyi pelaamaan vuoden mittaisella sopimuksella II-divisioonaa seuran kakkosjoukkueeseen.

Muuta
-----

Jokinen pelaa myös rullakiekkoa ja hän edustaa Rullakiekon SM-liigaseura Koovee Rollersia. Hän on aiemmin pelannut myös Näätä Rollersissa. Jokinen on saavuttanut rullakiekon SM-kultaa vuosina 2011 ja 2018  sekä hopeaa vuosina 2012, 2013, 2014 ja 2015. Hänet on valittu rullakiekon SM-liigan pudotuspelien parhaaksi pelaajaksi vuonna 2011. Jokinen on ollut mukana myös Suomen rullakiekkomaajoukkueessa ja oli voittamassa MM-pronssia vuonna 2012, maailmanmestaruutta vuonna 2014 sekä MM-hopeaa vuonna 2015. Hänet on valittu vuoden rullakiekkoilijaksi vuonna 2014.

Jokinen opiskelee Jyväskylän yliopiston liikuntatieteellisessä tiedekunnassa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2006–2007 | Kiekko-Sudet | II-divisioona | 16 | 4 | 7 | 11 | 6 | – | – | – | – | – |
| 2007–2008 | Kiekko-Sudet | II-divisioona | 27 | 25 | 31 | 56 | 49 | – | – | – | – | – |
| 2008–2009 | KOOVEE | Suomi-sarja | 20 | 7 | 9 | 16 | 6 | – | – | – | – | – |
| 2009–2010 | KOOVEE | Suomi-sarja | 32 | 29 | 30 | 59 | 18 | – | – | – | – | – |
| 2010–2011 | KOOVEE | Suomi-sarja | 12 | 6 | 8 | 14 | 4 | – | – | – | – | – |
|  | LeKi | Mestis | 32 | 2 | 9 | 11 | 4 | 3 | 0 | 0 | 0 | 4 |
| 2011–2012 | LeKi | Mestis | 26 | 4 | 5 | 9 | 0 | 12 | 6 | 1 | 7 | 8 |
| 2012–2013 | KOOVEE | Suomi-sarja | 42 | 30 | 25 | 55 | 65 | – | – | – | – | – |
| 2013–2014 | KOOVEE | Suomi-sarja | 38 | 37 | 35 | 72 | 28 | 2 | 0 | 1 | 1 | 27 |
|  | LeKi | Mestis | 1 | 0 | 1 | 1 | 2 | – | – | – | – | – |
| 2014–2015 | KOOVEE | Suomi-sarja | 2 | 2 | 2 | 4 | 10 | – | – | – | – | – |
|  | LeKi | Mestis | 34 | 15 | 20 | 35 | 8 | 7 | 0 | 4 | 4 | 0 |
| 2015–2016 | Ilves | SM-liiga | 45 | 6 | 5 | 11 | 12 | – | – | – | – | – |
| 2016–2017 | Ilves | SM-liiga | 41 | 4 | 7 | 11 | 20 | – | – | – | – | – |
| 2017–2018 | KeuPa HT | Mestis | 44 | 29 | 22 | 51 | 30 | 15 | 12 | 6 | 18 | 16 | Ykköstähdistö |
|  | JYP | SM-liiga | 3 | 0 | 0 | 0 | 0 | – | – | – | – | – |
| 2018–2019 | KeuPa HT | Mestis | 1 | 0 | 0 | 0 | 0 | – | – | – | – | – |
|  | JYP | SM-liiga | 39 | 4 | 4 | 8 | 22 | 3 | 1 | 0 | 1 | 2 |
| 2019–2020 | KooKoo | SM-liiga | 54 | 4 | 8 | 12 | 14 | – | – | – | – | – |
| 5 kautta | yhteensä | SM-liiga | 182 | 18 | 24 | 42 | 68 | 3 | 1 | 0 | 1 | 2 |
| 5 kautta | yhteensä | Mestis | 138 | 50 | 57 | 107 | 44 | 37 | 18 | 11 | 29 | 28 |

Lähteet
-------

* Markus Jokinen The Internet Hockey Databasessa (englanniksi)
* Markus Jokinen Eurohockey-sivustolla (englanniksi)
* Markus Jokinen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Mestis-mestari ja playoffsien arvokkain pelaaja Markus Jokinen JYPiin *jypliiga.fi*.  18.4.2018. JYP Jyväskylä Oy. Viitattu 18.4.2018.
2. 1 2 3  KooKoo vahvistuu Kuoreveden Kurittajalla *kookoo.fi*.  15.4.2019. KooKoo Hockey Oy. Viitattu 15.4.2019.
3. 1 2  Tilastot *liiga.fi*. Jääkiekon SM-liiga Oy. Viitattu 28.3.2019.
4. 1 2 3 4 5 6  Markus Jokinen *Elite Prospects*. Everysport Media Group AB.  (englanniksi)
5. ↑  Suonsyrjä, Vesa: Markus Jokisen tie varjoista valoihin *ilves.com*.  6.10.2015. Ilves-Hockey Oy. Viitattu 6.12.2015.
6. ↑  Elite Prospects - Kiekko-Sudet *eliteprospects.com*. Everysport Media Group. Viitattu 28.3.2019. (englanniksi)
7. ↑  LeKille testipelaajia *Jatkoaika.com*.  10.6.2010. Jatkoaika r.y. Viitattu 6.12.2015.
8. ↑  Jarkko Pyymäki LeKiin *Jatkoaika.com*.  17.8.2010. Jatkoaika r.y. Viitattu 6.12.2015.
9. ↑  LeKi jatkoi runkopelaajiensa sopimuksia *Jatkoaika.com*.  21.2.2011. Jatkoaika r.y. Viitattu 6.12.2015.
10. ↑  Elite Prospects - Mestis Stats 2011-2012 *eliteprospects.com*. Everysport Media Group. Viitattu 28.3.2019. (englanniksi)
11. ↑  LeKille ottelukohtaisia sopimuksia – lainapelaajat selvillä *Jatkoaika.com*.  12.9.2012. Jatkoaika r.y. Viitattu 6.12.2015.
12. ↑  Elite Prospects - KOOVEE *eliteprospects.com*. Everysport Media Group. Viitattu 28.3.2019. (englanniksi)
13. ↑  Palola palaa Lempäälään, riveihin myös entinen pistekuningas *Jatkoaika.com*.  4.11.2013. Jatkoaika r.y. Viitattu 6.12.2015.
14. ↑  LeKi sopimukseen maajoukkuepelaajan kanssa *Jatkoaika.com*.  3.9.2014. Jatkoaika r.y. Viitattu 6.12.2015.
15. ↑  Elite Prospects - LeKi *eliteprospects.com*. Everysport Media Group. Viitattu 28.3.2019. (englanniksi)
16. ↑  Ilves julkaisi tulevan kauden joukkueensa *Jatkoaika.com*.  2.5.2015. Jatkoaika r.y. Viitattu 6.12.2015.
17. ↑  Koeaika tuotti sopimuksen Jokiselle *Jatkoaika.com*.  16.6.2015. Jatkoaika r.y. Viitattu 6.12.2015.
18. ↑  Kokoonpanot *liiga.fi*.  11.9.2015. Jääkiekon SM-liiga Oy. Viitattu 20.9.2020.
19. ↑  Ottelutilastot *liiga.fi*.  11.9.2015. Jääkiekon SM-liiga Oy. Viitattu 6.12.2015.
20. ↑  Otteluseuranta *liiga.fi*.  12.9.2015. Jääkiekon SM-liiga Oy. Viitattu 6.12.2015.
21. ↑  Ilves käytti runkopelaajiensa optioita *Jatkoaika.com*.  4.11.2015. Jatkoaika r.y. Viitattu 6.12.2015.
22. ↑  Markus Jokinen pitkään sivussa *ilves.com*.  3.2.2017. Ilves-Hockey Oy.  Arkistoitu 10.4.2017. Viitattu 10.4.2017.
23. ↑  KeuPalle liigakokemusta hyökkäykseen – Markus Jokinen matkaa Keuruulle *Jatkoaika.com*.  31.8.2017. Jatkoaika r.y. Viitattu 1.9.2017.
24. ↑  JYP lainaa hyökkäysvoimaa KeuPasta *Jatkoaika.com*.  16.10.2017. Jatkoaika r.y. Viitattu 17.10.2017.
25. ↑  Elite Prospects - Mestis Stats 2017-2018 *eliteprospects.com*. Everysport Media Group. Viitattu 28.3.2019. (englanniksi)
26. ↑  Kärki ei tylsynyt Keuruun illassa *keupaht.fi*.  6.1.2018. KeuPa Hockey Oy.  Arkistoitu 18.4.2018. Viitattu 18.4.2018.
27. ↑  Leinonen, Otto: Ruma taklaus aiheutti kohun – niitin uhriksi joutunut JYP-pelaaja palasi kaukaloon: "Se oli ruma taklaus" *MTVuutiset.fi*.  6.1.2018. MTV Oy. Viitattu 28.3.2019.
28. ↑  JYP-hyökkääjä Jokisen telojalle kolmen ottelun pelikielto *Jatkoaika.com*.  16.10.2017. Jatkoaika r.y. Viitattu 28.3.2019.
29. ↑  Lahtinen, Miikka: Jyri Marttinen suuntasi suomalaiseen alasarjaan – KooKoo-hyökkääjä teki saman ratkaisun! *suomikiekko.com*.  16.9.2020. Nordic Sport Media. Viitattu 20.9.2020.
30. ↑  KOOVEE ROLLERS – Markus Jokinen (Arkistoitu – Internet Archive)
31. ↑  Jukka Raittila: Leijonat.fi – KooVee Rollers rullakiekon Suomen mestari! *leijonat.fi*.  Arkistoitu 2.7.2018. Viitattu 2.7.2018.
32. ↑  Pasi Mennander: Leijonat.fi – Koovee Rollers voitti rullakiekon Suomen mestaruuden *leijonat.fi*.  Arkistoitu 2.7.2018. Viitattu 2.7.2018.
33. ↑  Rullakiekon SM-liiga.  *Wikipedia*, 2.7.2018. Artikkelin verkkoversio.  fi
34. ↑  Viikko 26 – Veikot voitti Suomen mestaruuden 2012 | Rullakiekko.fi *rullakiekko.fi*.  Arkistoitu 2.7.2018. Viitattu 2.7.2018.
35. ↑  Pasi Mennander: Leijonat.fi – Tälle listalle lisättiin Juha Taposen nimi – Rullakiekon SM:n pudotuspelien parhaat pelaajat vuodesta 2001 *leijonat.fi*.  Arkistoitu 2.7.2018. Viitattu 2.7.2018.
36. ↑  Pronssileijonat palasivat Suomeen -kuvakooste lentokentältä | Rullakiekko.fi *rullakiekko.fi*.  Arkistoitu 2.7.2018. Viitattu 2.7.2018.
37. ↑  Leijonat.fi – #8 Markus Jokinen // Hyökkääjä *Leijonat.fi*.  20.6.2015. Suomen Jääkiekkoliitto.  Arkistoitu 10.7.2015. Viitattu 29.10.2015.
38. ↑  Vuoden rullakiekkoilija.  *Wikipedia*, 2.7.2018. Artikkelin verkkoversio.  fi